**Обявление на Изпълнителна агенция по околна среда (ИАОС)**

На основание чл. 122а, ал. 7, т. 2 от *Закона за опазване на околната среда* (ЗООС) е открит обществен достъп до проекта на комплексно разрешително (КР) на **„Грийнбърн“ ЕООД, гр. Ловеч** за експлоатация на **Депо за опасни отпадъци на „Грийнбърн“ ЕООД, гр. Ловеч, площадка гр. Пещера,** попадащо в обхвата на т. 5.4 от Приложение № 4 към ЗООС - Депа по смисъла на наредбата по чл. 43, ал. 1 от Закона за управление на отпадъците относно изграждането и експлоатацията на депа и на други съоръжения и инсталации за оползотворяване и обезвреждане на отпадъци, приемащи над 10 т за денонощие отпадъци, или с общ капацитет над 25 000 т, с изключение на депата за инертни отпадъци.

Проектът на КР е изготвен и съгласуван с РИОСВ-Пазарджик и Басейнова дирекция „Източнобеломорски район“.

В периода **от 15.09.2022 г. до 21.09.2022 г.** проектът и резултатите от съгласуването с директорите на РИОСВ- Пазарджик и Басейнова дирекция „Източнобеломорски район“ ще бъдат достъпни на интернет страницата на ИАОС.

Компетентен орган за вземане на решение по проекта на КР е изпълнителният директор на ИАОС. Становища в горепосочения срок могат да се подават до изпълнителния директор на ИАОС, по официален ред, заведени в Центъра за административно обслужване на ИАОС.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80.